  Майя Бывальцева 2018-тӥ арын Удмуртиысь ваньмаз вить каръёсын эктонъя «Джечбур Батл» фестиваль ортчоз. Со сярысь журналистъёслы вераз элькун тӧролэн но кивалтэтлэн администрацизылэн кивалтӥсез Сергей Смирнов. Ми та ужрадлы гинэ ӧвӧл, оглом ӵектослы дурбасьтыны пумкылъян кутӥмы. <…> Соин ик таӵе турниръёс Удмуртиысь ваньмаз вить каръёсын ортчозы, йылпумъян люкетэз вуоно арын тулыс Ижкарын ортчоз Сергей Смирнов, Удмуртиысь тӧролэн но кивалтэтлэн администрацизылэн кивалтӥсезСергей Смирнов озьы ик вераз, элькун тӧрлыкъёс фестивальлы огъяросси, оло, нош калыккуспо но луыны юрттозы шуыса. «Джечбур Батл» Ижкарын куинетӥзэ ортче ни. Кызьы вераз ужрадэз одӥгез радъясь Алёна Скачкова, таяз арын Ижкаре Удмуртиысь, Татарстанысь, Башкириысь но Пермь шаерысь 150 пала эктӥсьёс лыктӥзы. Ми удмурт аспӧртэмлыкмес пусйыны малпамы, соин ик сыӵе тунсыко ним сётӥмы, нош фестивальлэн учкетеэз — одӥген эктонъя вожвылъяськон, со мукет каръёсын ог выллем луэ, котькытын таӵегес амал кутӥське Илья Банников, «Джечбур Батл» фестивалез радъясьПыриськисьёс кӧня ке амалъёсын вожвылъяськизы: Hip-Hop Kids, Hip-Hopbeginners, Hip-Hop Profi, House — Kit-Kat. Вормисьёс дипломъёс но коньдонкузьымъёс басьтӥзы. Ватсалом, улосвыл тӧролэн студентъёсын пумиськонъёсыз дыръя Алёна но Илья Александр Бречаловез кичӧлтонзылы дурбасьтыны куризы. «Открытый диалог с главой Удмуртии» ӵектос улосын элькунлэн кивалтӥсез ньыляз вылӥ дышетсконниосы вуылӥз ни: Удмурт кун университетэ, Ижысь техникая кун университетэ, Ижысь кун эм академие но Глазкарысь педагогикая кун институтэ. Тегъёс: Лулчеберет Ижкар Удмуртия эктон шутэтскон СергейСмирнов  